Putin, reales preşedinte cu 87,28% din voturile exprimate în Rusia
Preşedintele rus Vladimir Putin a fost reales preşedinte cu 87,28% din voturi, potrivit rezultatelor definitive publicate de Comisia electorală după numărarea tuturor voturilor exprimate în secţiile din Rusia, relatează Reuters şi AFP.
"Este un rezultat record", a declarat şefa Comisiei electorale, Ella Pamfilova, despre scorul obţinut de Vladimir Putin la alegeri, care a fost cu 10 puncte procentuale mai mare decât în 2018.
Purtătorul de cuvânt al Kremlinului, Dmitri Peskov, a vorbit la rândul său despre un rezultat "excepţional" şi o "confirmare" a susţinerii poporului rus pentru "preşedintele său".
Pe locul al doilea s-a situat candidatul comunist Nikolai Haritonov, cu 4,31% din voturi, urmat de Vladislav Davankov (3,85%), vicepreşedinte al Dumei de Stat, şi de naţionalistul Leonid Sluţki (3,2 %), relatează EFE.
Liderul de la Kremlin a obţinut în total 76.277.708 de voturi în scrutinul care s-a derulat pe durata a trei zile. Potrivit datelor oficiale, la alegeri s-a înregistrat o participare de 77,44%, cea mai mare din cele opt alegeri prezidenţiale din istoria Rusiei.
La rezultatele din Rusia se vor adăuga şi buletinele de vot care provin din străinătate.
Iniţial, potrivit primelor exit-poll-uri de duminică seară, Putin a fost creditat cu cel puţin 87% din voturi.
Tag-uri:
loading...
Ştirile orei
18 mar, 18:47
ECONOMICA.NET
DAILYBUSINESS.RO
STIRIDESPORT.RO
ROMANIATV.NET
FEMINIS.RO
ARTICOLE PE ACEEAŞI TEMĂ
x
25 sep, 10:27
25 sep, 09:57